OpenLLM-France/wikimedia huggingface dataset:
# Dušan Rajović

Dušan Rajović (19 de novembre de 1997) és un ciclista serbi, professional des del 2017 i actualment a l'equip Bahrain Victorious. S'ha format al Centre mundial del ciclisme. En el seu palmarès destaquen els campionats nacionals de ruta de 2018, 2019, 2021, 2022 i 2023 i els de contrarellotge de 2016, 2017, 2022 i 2024.

## Palmarès

* 2014
** Campió de Sèrbia júnior en ruta
** Campió de Sèrbia júnior en contrarellotge
* 2015
** Campió de Sèrbia júnior en ruta
** Campió de Sèrbia júnior en contrarellotge
** 1r a l'Enfer du Chablais júnior
** Vencedor d'una etapa al Gran Premi Rüebliland
* 2016
** Campió de Sèrbia en contrarellotge
* 2017
** Campió de Sèrbia en contrarellotge
** 1r a la Croàcia-Eslovènia
** Vencedor d'una etapa a la Volta al llac Qinghai
* 2018
** Campió de Sèrbia en ruta
** 1r al Gran Premi d'Izola
** 1r a la Croàcia-Eslovènia
** Vencedor d'una etapa a la Volta al llac Qinghai
* 2019
** Campió de Sèrbia en ruta
** 1r al Gran Premi de Rodes
** Vencedor d'una etapa a la Volta a Rodes
** Vencedor d'una etapa al Tour de Bihor-Bellotto
** Vencedor d'una etapa al Tour de Croàcia
** Vencedor d'una etapa a la Volta a Montenegro
* 2020
** Vencedor d'una etapa a la Volta a Sèrbia
* 2021
** Campió de Sèrbia en ruta
* 2022
** Campió de Sèrbia en ruta
** Campió de Sèrbia en contrarellotge
** 1r al Poreč Trophy
** Vencedor d'una etapa a la Volta al Táchira
** Vencedor d'una etapa al Tour d'Antalya
** Vencedor de 2 etapes a la Volta a Veneçuela
* 2023
** Campió de Sèrbia en ruta
* 2024
** Campió de Sèrbia en contrarellotge
** Vencedor d'una etapa al Tour de Huangshan

## Referències

* ↑ Clément Labat-Gest. «Transfert - Bahrain-Victorious recrute Nikias Arndt, Pasqualon et Rajovic», 18 août 2022.
* ↑ Fotheringham, Alasdair. «Bahrain Victorious and Mikel Landa's Tour de France dream: 2023 Team Preview». Cycling News, 28-12-2022. [Consulta: 3 gener 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Dušan Rajović a ProCyclingStats
# Laura Pérez Castaño

Laura Pérez Castaño (Barcelona, 27 de juny de 1982) és una política catalana, regidora a l'Ajuntament de Barcelona a les eleccions municipals de 2015 per la llista de Barcelona en Comú.

## Biografia

Ha estudiat periodisme i Cooperació Internacional amb el Desenvolupament. Ha treballat en estratègies de desenvolupament en turisme al Perú i a Bolívia, en municipalisme a l'Equador, en drets econòmics i polítics de les dones a Guatemala i a El Salvador, i en l'eliminació de la violència sexual a l'espai públic amb ONU Dones. Té un postgrau en Violència urbana amb perspectiva de gènere pel CEUR (Argentina) i té un màster en Estudis de Gènere, Dones i Ciutadania a la Universitat de Barcelona.
Entre 2015 i 2023 va ser la responsable de la regidoria de Feminismes i LGTBI a l'Ajuntament de Barcelona; on va destacar per la seva acció en els drets del col·lectiu de gais, lesbianes, bisexuals, transsexuals i intersexuals a través de mesures com el Pla per la diversitat sexual i de gènere, projectes com a «Diversitat en curt» per treballar els drets en l'àmbit escolar o el model d'acompanyament de persones trans. Ha adquirit el compromís de crear un gran Centre de Recursos LGTBI a Barcelona abans del 2019.
D'altra banda, el Pla per la Justícia de Gènere inclou mesures de polítiques feministes en diferents àmbits com la transversalitat del feminisme en la institució, la lluita contra la feminització de la pobresa, la bretxa salarial o la presència de les dones en l'àmbit de la cultura.
Així mateix, és Presidenta de la Xarxa Internacional Dones de Metropolis, on desenvolupa un pla de treball que té com a principals línies estratègiques: la transversalització del gènere, la creació de sinergies i la construcció de coneixement basats en els Objectius de Desenvolupament Sostenible (ODS) de la Nova Agenda Urbana.
Fins al maig de 2016, va ser la regidora del districte de Les Corts, amb l'entrada al govern municipal del PSC, passa a ser la regidora del districte de Sants-Montjuïc, càrrec que va mantenir fins al juny de 2019.

## Referències

* ↑ Maâti Salvat, Josep «Els 41 regidors electes a Barcelona». betevé, 25-05-2015.
* ↑ «Equip de Govern de Barcelona». Ajuntament de Barcelona. [Consulta: 18 juny 2015].

## Bibliografia

* Fina, Xavier. Sense treva. Els cent primers dies d'Ada Colau. 1a. Barcelona: Editorial Pòrtic, 2015. ISBN 978-84-9809-353-7.

## Enllaços externs

* Entrevista amb la Concellera Laura Pérez Castaño, a idemTV.com
# Hubert Ramsey

Hubert Walter Ramsey (Tottenham, Londres, 3 d'octubre de 1874 – Battle, East Sussex, 1968) va ser un jugador de lacrosse anglès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de plata en la competició per equips de Lacrosse, com a membre de l'equip britànic.

## Referències

* ↑ «Hubert Ramsey Olympic Results». sports-reference.com. Arxivat de l'original el 6 de novembre 2012. [Consulta: 26 novembre 2015].
# Edwin Richards

Edwin William Gryffydd Richards (a vegades anomenat Edward, Abergavenny, Monmouthshire, 15 de desembre de 1879 – Ipswich, Suffolk, 10 de desembre de 1930) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Edwin Richards Olympic Results». sports-reference.com. Arxivat de l'original el 6 de gener 2009. [Consulta: 15 novembre 2015].
# Museu Etnològic d'Ador

El Museu Etnològic d'Ador és un espai cultural situat a la localitat d'Ador, a la comarca de la Safor, al País Valencià. Se centra en la història i els costums locals. És de titularitat i gestió pública, sent l'Ajuntament d'Ador l'encarregat de la mateixa.Va ser inaugurat el 2008 en un edifici centenari del centre de la població. El 2009, va ser reconegut dins de la Col·lecció Museogràfica Permanent de la Conselleria de Cultura.
Aquest museu es va concebre també com un espai on promocionar artistes locals, així com un lloc on dur a terme activitats de caràcter didàctic destinades a la població local i en concret als més petits.
L'any 2017 entrà a formar part de la Xarxa de Museus Etnològics Locals, coordinada pel Museu Valencià d'Etnologia.
L'edifici on es va instal·lar el museu havia estat anteriorment seu del Consistori local, consistint en un edifici de finals del s. XIX, amb façana de maçoneria. El museu es divideix en dos espais:
* una sala acull la col·lecció permanent del Museu (unes 200 peces, estris, eines i objectes de tota mena, utilitzats en les feines del camp i de la llar i els quals han estat molts aportats pels mateixos veïns, de les quals al voltant de 150 estan exposades) Aquesta col·lecció es pot considerar la memòria viva dels costums i tradicions del poble (destacant els instruments utilitzats en l'elaboració de la passa, l'apicultura) També hi ha peces d'extraordinari valor, com un rellotge solar d'època Imperial Romana, molt probablement del s. III d. C., així com altres peces d'aquesta mateixa època.
* una altra sala està destinada a exposicions temporals.
L'any 2022, la col·lecció permanent va ampliar la seva exposició en incorporar peces donades per Frederic Artés, un veí de Llocnou de Sant Jeroni. que s'empraven per al cultiu de la vinya i l'elaboració de la passa al segle XIX i principis del XX.

## Referències

* 1 2 «Directorio de Museos de España» (en castellà), 10-12-2009. [Consulta: 26 octubre 2023].
* ↑ «Cultura reconoce oficialmente el Museo Etnológico de Ador» (en castellà). Elperiodic.com, 18-07-2009. [Consulta: desembre 2015].
* ↑ «RESOLUCIÓN de 16 de junio de 2009, de la Conselleria de Cultura y Deporte, por la que se reconoce el Museo Etnológico de Ador» (en castellà). Generalitat Valenciana. [Consulta: 26 octubre 2023].
* ↑ «Museu. Ajuntament d'Ador».
* ↑ «Red de Museos Etnógicos Locales | MUVAET» (en castellà). Arxivat de l'original el 2018-05-22. [Consulta: 23 maig 2018].
* ↑ «Museu Etnològic - CM ETNOLÒGICA D'ADOR - Comunitat Valenciana» (en espanyol europeu). [Consulta: 26 octubre 2023].
* ↑ «MUSEU ETNOLÒGIC D'ADOR». [Consulta: 26 octubre 2023].
* ↑ Casanova, Toni Álvarez. «Una cesión permite a Ador ampliar la exposición de su Museu Etnològic» (en castellà), 16-11-2022. [Consulta: 26 octubre 2023].
* ↑ SG. «El Museu Etnològic d’Ador incorpora noves peces» (en castellà), 16-11-2022. [Consulta: 26 octubre 2023].
* ↑ SG. «El Museu Etnològic d’Ador acull una exposició sobre el conreu de la pansa» (en castellà), 20-07-2022. [Consulta: 26 octubre 2023].
# Helge Öberg

Helge Öberg (Estocolm, 25 de febrer de 1906 - 21 de febrer de 1966) va ser un saltador suec que va competir durant la dècada de 1920.
El 1924 va prendre part en els Jocs Olímpics d'Estiu de París, on fou sisè en la competició de salt de palanca del programa de salts. Quatre anys més tard, als Jocs d'Amsterdam, quedà eliminat en sèries en la mateixa prova del programa de salts.
En el seu palmarès destaca la medalla de plata en la prova de palanca al Campionat d'Europa de salts de 1926.

## Referències

* ↑ Helge Öberg a Sports Reference (arxivat)
* ↑ «Helge Öberg - Sveriges Olympiska Kommitté» (en suec). [Consulta: 3 agost 2020].
* ↑ «European Swimming Championships (Men)». [Consulta: 3 agost 2020].
# Concertina

La concertina és un tipus de filferro d'arç que serveix com a sistema de defensa, es fabrica en grans bobines, que es poden desplegar com un acordió. Els primers a fer aquest material van ser els soldats de la Primera Guerra Mundial quan era fabricat a mà. La tanca comprenia doble obstacle format per dos filferros en diagonal. La concertina eren elements de seguretat molt útil, però la fabricació demorava molt temps. Aquest sistema de defensa és elaborat amb múltiples línies d'estaques, que són les encarregades de fer la defensa. Les concertines de transporten fàcilment en embalums compactes, aquest es desplega més fàcil que un filferro d'arç convencional. Els soldats que són els fundadors d'aquest mètode de defensa tenen més facilitat de desplegar una concertina, ho fan a un ritme d'un quilòmetre per hora. Actualment es fabriquen en forma industrial i està disponible en formats que enpermeten un ràpid desplegament.

## Enllaços externs

* Concertina Barbada
* «DANNERT CONCERTINA WIRE – Instructions for Closing. and Fastening». Military Training Pamphlet Number 218, 1939.
Viccionari
# Michael Bennett

Michael John "Mick" Bennett (Birmingham, 8 de juny de 1949) va ser un ciclista anglès que fou professional entre 1977 i 1984, sent els principals èxits esportius les dues medalles de bronze aconseguides als Jocs Olímpics. Combinà el ciclisme en pista amb la carretera.
Com a ciclista amateur va prendre part en dues edicions dels Jocs Olímpics. El 1972, a Múnic, en què guanyà una medalla de bronze en la prova de persecució per equips, fent equip amb William Moore, Ian Hallam i Ronald Keeble; i el 1976, a Mont-real, en què revalidà la medalla de bronze en la mateixa prova, aquest cop junt amb Ian Banbury, Ian Hallam i Robin Croker.

## Palmarès

* 1972
** Medalla de bronze als Jocs Olímpics de Múnic en persecució per equips, junt a William Moore, Ian Hallam i Ronald Keeble
* 1976
** Medalla de bronze als Jocs Olímpics de Mont-real en persecució per equips, junt a Ian Banbury, Ian Hallam i Robin Croker
* 1977
** 1r a Huddersfield
* 1979
** 1r a Coventry
* 1980
** Vencedor d'una etapa de la Londres-Glasgow
* 1981
** 1r al Critèrium de Wolverhampton
** 1r al Tom Simpson Memorial

## Enllaços externs

* Fitxa de Michael Bennett a sitiodeciclismo.net
# Red Jacket (jugador de lacrosse)

Red Jacket va ser un jugador de lacrosse canadenc, membre dels mohawks de les Primeres Nacions, que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Mohawk Indians.

## Referències

* ↑ «Red Jacket Olympic Results». sports-reference.com. Arxivat de l'original el 11 de novembre 2012. [Consulta: 13 octubre 2015].
# Frank Robinson (jugador d'hoquei)

Frank Robinson (Rathdrum, 30 de març de 1886 - Saint Brelade, 5 de novembre de 1949) Frank Lubbock Robinson va ser un jugador d'hoquei sobre herba britànic que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herbal, com a membre de l'equip irlandès.

## Referències

* ↑ «Franks Robinson Olympic Results». sports-reference.com. Arxivat de l'original el 4 de març 2016. [Consulta: 15 novembre 2015].
# Museu Gardiner

El Museu Gardiner és el museu nacional de ceràmica del Canadà. Es troba al Parc de la Reina, al sud del carrer Bloor de Toronto, enfront del Museu Reial d'Ontario. L'estació de metro més propera és el Museu.
Va ser fundat en 1984 per George R. Gardiner i la seva esposa Helen Gardiner i dissenyat per Keith Wagland. El museu ha estat descrit com un "joier dels tresors de la ceràmica". El Museu Gardiner es va sotmetre a una renovació de $ 20 milions. El propòsit de la recent renovació i ampliació en 2006 va ser per millorar la circulació i augmentar l'espai per exhibir les col·leccions permanents. L'estructura es compon d'una façana de pedra calcària revestida amb cristall i columnes de granit negre i s'estén cap al carrer pel que és més visible per a la gent.
La seva col·lecció permanent és de més de 2.900 peces, inclou obres de l'Amèrica antiga, del Renaixement Italià, Inglés Delftware, porcellana xinesa i japonesa, porcellana europea, i una galeria d'art contemporani. A més de les col·leccions permanents, el museu realitza tres exposicions temporals a l'any.
* Vista del museu
* Front del museu
* El museu en 2011

## Referències

* ↑ «The Gardiner Museum / KPMB Architects» (en anglès). archdaily.com. [Consulta: 9 febrer 2012].
* ↑ Christopher Hume, Toronto Star newspaper.

## Bibliografia

* Chris van Uffelen. Museos. Arquitectura. Traducido al español por Fabio Descalzi. h.f.ullmann publishing, 2010, p. 36. ISBN 978-3-8331-6058-5.
# Helmut Braselmann

Helmut Braselmann (Barmen, 18 de setembre de 1911 - Wuppertal, 23 de febrer de 1993) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol. El 1938 fou membre de l'equip alemany que guanyà el primer campionat del món d'hanbdol a onze.

## Referències

* 1 2 «Helmut Braselmann Olympic Results». sports-reference.com. Arxivat de l'original el 3 de setembre 2011. [Consulta: 5 desembre 2018].
# Sageta petita

La sageta petita (Gegenes pumilio) és una espècie de lepidòpter papilionoïdeu de la família dels hespèrids (Hesperiidae) present als Països Catalans.

## Distribució

S'estén pel sud d'Europa, Àfrica, Madagascar, Orient Pròxim, Aràbia i sud-oest d'Àsia fins a l'Índia. També és present a Mallorca.

## Descripció

Envergadura alar d'entre 26 i 28 mm. Lleuger dimorfisme sexual per la presència, en la femella, de petites taques clares a la part exterior de l'anvers de l'ala anterior. Anvers de color bru en ambdues ales. Revers de l'ala anterior de color bru-gris i de l'ala posterior bru xocolata. Les taques clares presents en la femella són més difuses al revers.

## Hàbitat

Fons de barrancs i zones pedregoses o sorrenques amb vegetació esparsa properes a cursos fluvials. També en savanes i herbassars. Rang altitudinal des del nivell del mar fins als 1800 m. A l'Àfrica, l'eruga s'alimenta de gramínies, com ara Ehrharta erecta, mentre que no es coneixen les plantes nutrícies a Europa.

## Període de vol i hibernació

Vola en dues o tres generacions entre mitjans d'abril i finals d'octubre, segons la localitat, sent la primera generació molt escassa. Hiverna com a eruga sense diapausa.

## Espècies ibèriques similars

* Sageta negra (Gegenes nostrodamus)
* Sageta gran (Borbo borbonica)

## Galeria

* Revers d'un adult
* Revers d'un adult aturat a terra
* Adult alimentant-se
* Aparellament

## Referències

* ↑ «Sageta petita». Cercaterm. TERMCAT, Centre de Terminologia.
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 19 juliol 2024].
* 1 2 «Gegenes pumilio» (en anglès). UICN, 15-09-2020. [Consulta: 19 juliol 2024].
* 1 2 3 4 5 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* ↑ «Funet» (en anglès). [Consulta: 19 juliol 2024].
* ↑ García-Barros, Enrique; Munguira, Miguel L.; Martín Cano, José; Romo Benito, Helena; Garcia Pereira, Patrícia; Maravalhas, Ernestino S.. Atlas de las mariposas diurnas de la Península Ibérica e islas Baleares (Lepidoptera: Papilionoidea & Hesperioidea). Sociedad Entomológica Aragonesa (SEA), 2004. ISBN 8493280755.
* 1 2 Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* Asturnatura (castellà)
* European Butterflies (anglès)
# Eduardo Guillermo Bonvallet

Eduardo Guillermo Bonvallet Godoy (13 de gener de 1955 - 18 de setembre de 2015) fou un futbolista xilè.
Va formar part de l'equip xilè a la Copa del Món de 1982. Fou jugador de Fort Lauderdale Strikers i Tampa Bay Rowdies a la NASL.

## Referències

* ↑ Eduardo Guillermo Bonvallet Fitxa i estadístiques a la FIFA
* ↑ Mundialistas chilenos
* ↑ Eduardo Bonvallet - NASL Jerseys
# William Robinson

William Walker Robinson (Airdrie, North Lanarkshire, 23 de juny de 1870 – Liverpool, 4 de juliol de 1940) va ser un nedador escocès que va competir a principi del segle xx.
Va prendre part en els Jocs Olímpics d'Estiu de 1908 de Londres, on va guanyar la medalla de plata en la prova dels 200 metres braça. Amb 38 anys fou el medallista olímpic de natació de més edat fins als Jocs del 2008, quan l'estatunidenca Dara Torres guanyà tres medalles de plata.

## Referències

* ↑ «William Robinson Olympic Results». sports-reference.com. Arxivat de l'original el 17 d'abril 2020. [Consulta: 1r desembre 2015].
* ↑ Emily Brandon, "Dara Torres: The Oldest Olympic Swimming Medalist in History," U.S. News & World Report (13 agost 2008). Consulta 5 desembre 2014.
# Hendrik Offerhaus

Hendrik Karel Offerhaus (Venhuizen, Drechterland, Holanda Septentrional, 20 de maig de 1875 – Wassenaar, Holanda Meridional, 2 de setembre de 1953) va ser un remer neerlandès que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de bronze en la prova de vuit amb timoner com a membre de l'equip Minerva Amsterdam.

## Referències

* ↑ «Hendrik Offerhaus Olympic Results». sports-reference.com. Arxivat de l'original el 16 de desembre 2012. [Consulta: 19 setembre 2015].
# Universidad Técnica Particular de Loja

Universitat Tècnica Particular de Loja és una universitat a l'Equador fundada el 1998. Destaca per la seva aposta pels estudis a distància, ja que el 2016 tenia 3.000 estudiants presencials i 20.000 a distància. Està situada a la província de Loja, a la part sud del país, a 400 km al sud de la capital Quito.

## Referències

* 1 2 Manuel, Pérez Tornero, José; Santiago, Tejedor Calvo. Ideas para aprender a aprender: Manual de innovación educativa y tecnología (en castellà). Editorial UOC, 2016-09-11. ISBN 978-84-9116-233-9.
# Arthur Russell

Arthur Russell (Walsall, West Midlands, 13 de març de 1886 – Walsall, 23 d'agost de 1972) va ser un atleta anglès que va competir a primers del segle xx.
Entre 1904 i 1906 guanyà el campionat britànic de l'AAA Championships en la prova d'obstacles. El 1908 va prendre part en els Jocs Olímpics de Londres, on guanyà la medalla d'or en la prova dels 3200 metres obstacles. En les sèries preliminars Russell fou un dels dos únics atletes en finalitzar la seva sèrie, cosa que facilità la victòria i el passi a la final. En aquesta, Russell va comandar la cursa fins a mig recorregut, moment en què l'estatunidenc John Eisele començà a pressionar-lo en la lluita pel liderat. Amb tot, en la darrera volta el britànic Archie Robertson superà a Eisele i gairebé fa el mateix amb Russell, ja que quedà a tan sols dues iardes d'agafar-lo.

## Referències

* ↑ «Arthur Russell Olympic Results». sports-reference.com. Arxivat de l'original el 3 de desembre 2016. [Consulta: 20 novembre 2015].
# Hendrika van Rumt

Hendrika van Rumt (Amsterdam, 28 d'agost de 1897 - Amsterdam, 26 de maig de 1985) va ser una gimnasta artística neerlandesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en el concurs complet per equips del programa de gimnàstica.

## Referències

* ↑ «Hendrika van Rumt Olympic Results». sports-reference.com. Arxivat de l'original el 14 de novembre 2012. [Consulta: 29 maig 2018].
# Palau de Congressos de Catalunya

El Palau de Congressos de Catalunya és un centre de convencions situat a l'Avinguda Diagonal, 661-671 de Barcelona.

## Història i descripció

Va ser el primer palau de congressos d'iniciativa privada de Barcelona, promogut per Barcelona Project's, empresa del grup saudita Radi Al Shuaibi, propietari de l'adjacent hotel Juan Carlos I. Projectat pels arquitectes Carles Ferrater i Josep Maria Cartañà, va obrir les portes el mes d'abril de l'any 2000, i la inauguració oficial es realitzà el 19 de juny, amb l'assistència del rei Joan Carles I, la reina Sofia, el president Jordi Pujol, la ministra de Ciencia i Tecnología, Anna Birulés, i l'alcalde Joan Clos.
L'edifici pot acollir fins a 8.000 persones simultàniament i va costar uns 7.000 milions de pessetes. Té més de 30.000 m² repartits entre 5 pisos, amb un auditori amb capacitat per a 2.200 persones en dues plantes, una sala central de 2.050 m² pensada per exhibicions i que també pot acollir banquets de fins a 3.000 comensals, i un aparcament per a 240 vehicles. L'auditori també pot funcionar com a teatre i sala de cinema. Les butaques tenen àudio, llum, micròfon i connexió per ordinador. Al vestíbul s'hi projectà la instal·lació de l'escultura La font d'Andreu Alfaro.
El 2006 va rebre el premi al Millor Centre de Convencions d'Europa dels Meetings & Incentive Travel Industry Awards, atorgats per la Indústria Britànica de Congressos i Convencions.

## Vegeu també

* Jardins de la Torre Melina

## Referències

* 1 2 Ricart, Marta «Los Reyes inauguran el primer palacio de congresos de iniciativa privada de Barcelona». La Vanguardia, 20-06-2000, pàg. 33.
* 1 2 Baratech, Feliciano «Periscopio empresarial». La Vanguardia, 29-05-2000, pàg. 67.
* ↑ «Palau Congressos Catalunya (2000)». El poder de la palabra.
* 1 2 3 4 Ricart, Marta «El palacio de congresos de la Diagonal abrirá a final de mes». La Vanguardia. Vivir en Barcelona, 09-04-2000, pàg. 6.
* ↑ «Barcelona Project’s y Grupo Husa firman un acuerdo de explotación del Hotel Rey Juan Carlos I». ABC, 01-08-2006.

## Enllaços externs

* Palau de Congressos de Catalunya - Lloc web oficial
* «Guia temàtica Biblioteca ETSAB: Palau de Congressos de Catalunya». UPCommons.
# Frederick Spiller

Frederick "Fred" Spiller (Westminster, Londres, 22 de novembre de 1884 – Londres, 15 de setembre de 1953) va ser un boxejador anglès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla de plata de la categoria del pes lleuger del programa de boxa, en perdre la final contra Frederick Grace.

## Referències

* ↑ «Fred Spiller Olympic Results». sports-reference.com. Arxivat de l'original el 20 de maig 2011. [Consulta: 5 novembre 2015].